Neo Geo X

Neo Geo X (აბრ. NGX) — ჰიბრიდული ვიდეო თამაშების კონსოლი, შექმნილი იაპონური კომპანია SNK Playmore-ის მიერ. კონსოლი გამოვიდა 2012 წლის 18 დეკემბერს. მასზე ხელმისაწვდომია ის თამაშები, რომლებიც პოპულარული იყო ორიგინალ Neo Geo აპარატურაზე. Neo Geo X-ს მოყვება 20 ჩაშენებული ორიგინალი Neo Geo-ს თამაში, სხვა თამაშები კი ხელმისაწვდომია თამაშის ბარათების მეშვეობით.

ინფორმაცია Neo Geo X-ზე თავდაპირველად 2012 წლის იანვარში გამჟღავნდა, ხოლო იმავე წლის მარტში დადასტურდა. ათ წელზე მეტი ხნის შესვენების შემდეგ, Neo Geo Pocket Color-ის შემდგომ, ეს იყო პირველი ახალი მოწყობილობა, რომელიც Neo Geo-ს ბრენდის ქვეშ გამოიცა. თავდაპირველად, გავრცელდა ხმები, რომ მოწყობილობა 700 დოლარზე მეტი ეღირებოდა, მაგრამ Neo Geo X Gold პაკეტის ფასმა 199 დოლარი შეადგინა, რაც გაცილებით ნაკლებია, ვიდრე ორიგინალი Neo Geo AES კონსოლის ფასი.

Neo Geo X ბაზარზე გამოვიდა როგორც „Neo Geo X Gold Limited Edition“-ის ნაწილი, რომელიც მოიცავდა დოკ-სადგურს, არკადულ ჩხირს და თამაშის ბარათს ბონუსად. დოკ-სადგური შექმნილია ორიგინალი Neo Geo AES კონსოლის მსგავსად და გამოიყენება როგორც პორტატიული მოწყობილობის დასატენად, აგრეთვე მისი ტელევიზორთან დასაკავშირებლად. არკადული ჩხირი არის ორიგინალი Neo Geo AES არკადული ჩხრისი რეპლიკა, რომელიც შეიძლება გამოყენებულ იქნას როგორც კონტროლერი, როდესაც პორტატიული მოწყობილობა ტელევიზორთან არის დაკავშირებული დოკ-სადგურის მეშვეობით. საერთო ჯამში, მასზე 36 თამაში იყო ხელმისაწვდომი.

რესურსები ინტერნეტში

სქოლიო

კატეგორია:SNK Playmore
კატეგორია:Neo Geo
კატეგორია:პორტატიული ვიდეო თამაშების კონსოლები
კატეგორია:2012 წელს წარმოდგენილი პროდუქტები